ועדת הכלכלה, כנסת 25, פרוטוקול מספר 240, 2023-11-29 00:00

דוד ביטן: בוקר טוב לכולם, אני פותח את הישיבה הצעת תקנות התעבורה (הוראת שעה מס' 3)(תיקון מס' 3), התשפ"ד-2023

דוד ביטן:      משרד המשפטים פה? יופי

דוד ביטן:  גם משרד התחבורה

דוד ביטן:  רציתי לשאול אתכם, משרד המשפטים, נראה לכם הגון לעקוף את ועדת הכלכלה בכל מיני פרשנויות? מה, הייתה בעיה להביא את זה לוועדת הכלכלה? במיוחד במלחמה, אנחנו עושים ישיבה מהיום להיום

דוד ביטן:  וגם הגשתם הצעת חוק שמבטלת את הצורך בוועדת הכלכלה

איתי עצמון: זה משרד התחבורה

דוד ביטן: כן, משרד התחבורה, לא משנה

דוד ביטן:  אבל משרד המשפטים תמך

דוד ביטן:  מה זה משרד התחבורה? הם יכולים לעשות משהו בלעדיהם?     

שלום דנינו: סליחה, אתה יכול להגיד עוד פעם דוד, מה?     

דוד ביטן: הגישו הצעת חוק שלא צריך את ועדת הכלכלה לצורך העניין הזה

דוד ביטן:  ואני שואל אתכם שאלה

דוד ביטן:  מה הייתם עושים אם היינו מגישים עכשיו הצעת חוק שלא צריך את ועדת שרים וחקיקה? בכלל, מבטלים את ועדת שרים וחקיקה? הרי הפרדת רשויות זה שכל רשות, היא באה לידי ביטוי, אז אתם מבטלים את הרשות? זה כמו שאני אבטל את ועדת שרים וחקיקה

דוד ביטן:  אני יכול לעשות את זה, דרך אגב, אני יכול להעביר את ההצעה הזאת בכנסת

דוד ביטן:  אז מה הייתם עושים? הייתם אומרים זה לא בסדר, זה לא יכול להיות? מה הולך איתכם? אני לא מבין

שלום דנינו: זה באמת קרה?     

דוד ביטן: את לא צריכה לענות לי, עזבי

דוד ביטן:  זה לא מקובל לעשות דברים כאלה

דוד ביטן:  אם יש חוק שאומר שוועדת הכלכלה צריכה לאשר, כנראה שוועדת הכלכלה שאישרה את החוק, סברה שצריך להביא את זה לדיון

דוד ביטן:  זה לא הולך ככה

דוד ביטן:  זה לא קשור לדוד ביטן, אני לא אהיה חבר כנסת כל החיים, זה קשור לנושא של הרשויות, רשות מול רשות

דוד ביטן:  זה לא בסדר, אני מעיר את זה

דוד ביטן:  קחו את זה לתשומת ליבכם, לא עושים דברים כאלה

דוד ביטן:  הנה, הגשתם בקשה אתמול או שלשום, היום יש דיון

דוד ביטן:  מה אתם רוצים? לא הבנתי

איתי עצמון: אני רק מבקש להגיד שני משפטים

איתי עצמון:  אישור ועדת הכלכלה על התקנות בנושאי שעות נהיגה נגזר בעצם מהוראות הדין הכללי, מכיוון שסעיף 2 ב' קובע שכל תקנה שקובעת ענישה פלילית מגיעה לאישור ועדה מוועדות הכנסת, למעשה התקנה הזאת הייתה צריכה להגיע לאישור ועדת הכלכלה

איתי עצמון:  הפרשנות של משרד המשפטים שהיא, כמובן אפשר להתווכח עליה, טוענת שאם מדובר בהקלה בענישה לא צריך להגיע לאישור ועדה מוועדות הכנסת

איתי עצמון:  זו בעצם הפרקטיקה

דוד ביטן: בסדר גמור, אז אנחנו יכולים לא לנהל את הישיבה

דוד ביטן:  תעשו מה שאתם רוצים

דוד ביטן:  לא צריך לענות, באמת, אני לא באתי עכשיו להתווכח איתכם

דוד ביטן:  אני רק מעיר לכם כחבר כנסת, כיושב-ראש ועדת הכלכלה אני צריך לשמור על הסמכויות של הכנסת מול הממשלה, ועל הפיקוח הפרלמנטרי, זה התפקיד שלנו, וזה גם התפקיד שלכם

דוד ביטן:  כי, עם כל הכבוד, משרד המשפטים, לא משרד התחבורה, אתם צריכים לדאוג שהפרדת רשויות תישמר כמו שצריך

דוד ביטן:  משרד התחבורה מצידו שלא יהיה אישור של אף אחד, שהם לבד יעשו את זה

דוד ביטן:       זה לא הולך ככה

דוד ביטן:  לא, אני לא רוצה דיון על זה אבל אני רק מעיר להם שזה לא בסדר, לא עושים דברים כאלה

דוד ביטן:  אחר כך ירדתם מהעניין הזה באמת אבל היינו צריכים את איתי שהוא לא איש של מכבשים, אבל הוא עשה מכבש פה

איתי עצמון: לפעמים כן

שלום דנינו: לא התכוונתי לעשות דיון, אדוני יושב-הראש, אבל אני באמת נדהמתי הבוקר לשמוע אותך מדבר על זה

שלום דנינו:  ממש מוגזם

דוד ביטן: לא דיווחתי לח"כים על זה, אבל כן

דוד ביטן:  טוב, נתחיל מי מציג את התקנות? בבקשה

חוה ראובני: בוקר טוב אדוני, עורכת דין חוה ראובני, משרד התחבורה

חוה ראובני:  קודם כול הצעת החוק שאדוני מדבר עליה זה תזכיר חוק לא הצעת חוק

דוד ביטן: זה לפני חוק

חוה ראובני: בשלב הכי ראשוני

דוד ביטן: מה ההבדל?     

חוה ראובני: זה עוד לא, הצעת חוק, כשאני - - -      

דוד ביטן: בסדר, זה רעיון לתגובה

חוה ראובני: זה היה אחד מכמה רעיונות שעלו על איך מתקדמים מכאן, נגנז

דוד ביטן: אני יודע שנגנז

איתי עצמון: וטוב שנגנז

דוד ביטן: טוב שנגנז, כן

חוה ראובני: עכשיו אנחנו נמצאים במצב שבו אנחנו רוצים שהוועדה תאשר את ההסדר להארכת ההסדר שכבר קיימת

חוה ראובני:  כשאנחנו מתקינים תקנות אנחנו פועלים על פי הנחיות של הייעוץ המשפטי של הממשלה לגבי התהליכים

חוה ראובני:  המחלוקת, כמובן, על הפרשנות של 2 ב' לחוק העונשין ידועה ותיקה ומוכרת, לא התחילה היום ולא בתקנות האלה

דוד ביטן: בסדר אז מתווכחים, אין בעיה

דוד ביטן:  בשביל זה מבטלים את ועדת הכלכלה, כי יש ויכוח? יש לי המון ויכוחים בהצעות חוק עם ועדות שרים וחקיקה, אז מה לעשות? לבטל את הוועדה? לכתוב בחוק שאין ועדה כזאת? מה יעשו משרד המשפטים? במקום יהרגו אותנו ויהיה בג"ץ, ובג"ץ יחליט ככה ויגיד לא יכול להיות

דוד ביטן:  נו באמת, בחייכם

חוה ראובני: טוב, אדוני לא רוצה לדון בזה, רק רציתי לתת טיפה את ההתרחשות, משפט על ההתרחשויות מאחורי הקלעים

חוה ראובני:  וכרגע אנחנו מבקשים לאשר את התקנות שהשרה הניחה לפני יומיים

חוה ראובני:  אני אתן טיפה רקע, עם פרוץ המלחמה ב-7 באוקטובר נוצר מחסור אקוטי בנהגים

חוה ראובני:  זה ענף שחסר כוח אדם גם בשגרה וגם ביום-יום

חוה ראובני:  השילוב בין גיוס מחד וצרכים מוגברים מאידך להובלה והסעה, שינוע כוחות, שינוע ציוד, פינוי יישובים, היה צורך אקוטי, כולנו ראינו שקווי תחבורה ציבורית בוטלו בימים הראשונים, שהסופרים היו ריקים כי לא הצליחה להגיע אספקה מהמפעלים ומהמרכזים הלוגיסטיים

דוד ביטן: כן אני מבין את זה

חוה ראובני: בהתחלה עשינו תוספת גדולה, אפילו קיצונית, של שעות נהיגה, לגבי הנהגים שהם אוטובוסים קווי שירות, אוטובוסים שעושים הסעות מיוחדות, ורכבים מסחריים מעל ששה טון, לא על כל נהג, על נהג פרטי לא חלה הגבלת שעות נהיגה

חוה ראובני:  למעשה, מתוך אלו שהתקנה חלה עליהם וההגבלות חלות עליהם, של הנהגים המקצועיים, האוכלוסייה העיקרית שההרחבה לא חלה עליה הם נהגי המוניות

חוה ראובני:  אבל גם נהגי המוניות רובם ככולם לא שכירים

דוד ביטן: מוניות נוסעות גם ככה הרבה שעות כי הם עצמאים, הם לא שואלים אתכם כמה לנסוע

חוה ראובני: בהתחלה עשינו הערכה אחת ל-15 שעות, זה שינוי אחד שעשינו

דוד ביטן: אחר כך הורדתם את זה

חוה ראובני: דבר שני, המנוחה היומית של 12 שעות יכולה להיות במקום העבודה ולא בבית, אם יש חדר נהגים, מיטות, שבע שעות מנוחה וחזרה

דוד ביטן: הבנתי

חוה ראובני: מנוחה מחוץ לעבודה

חוה ראובני:  וכפועל יוצא גם הארכת השעות היומי גם הארכת השעות השבועי

חוה ראובני:  בנוסף, שיחררנו את רכבי ליווי אסירים ועצירים של השב"ס מן ההגבלות של התקנה הזאת לטובת ההוראות הפנימיות שלהם בדומה למשהו שקיים דרך קבע לגבי רכבים של צה"ל

דוד ביטן: רק את השב"ס? מה עם הנהגים של ראש-הממשלה? של ראש-הכנסת וכל הדברים האלו?     

חוה ראובני: הם ברכבים פרטיים, התקנה לא חלה עליהם מלכתחילה

חוה ראובני:  זה לא רכב ציבורי

דוד ביטן: זה רכב ציבורי, מה?     

חוה ראובני: הגדרה של רכב ציבורי זה רכב של הסעה בשכר, הם לא נכנסים לתקנה הזאת מלכתחילה

דוד ביטן: טוב

חוה ראובני: ורכבי שב"כ למשל, משוחררים

דוד ביטן: ומשטרה מה?     

חוה ראובני: שב"כ ומשטרה משוחררים ממילא מתקנות התעבורה

דוד ביטן: זאת אומרת הם יכולים לנסוע 24 שעות?     

חוה ראובני: תיאורטית כן, יש להם תקנה 32

דוד ביטן: אז למה השב"ס לא בתוך המכלול הזה?     

חוה ראובני: אני מניחה שזה היסטורית, ששב"ס פעם הייתה יחידה של המשטרה ואז הם יצאו לעצמאות

חוה ראובני:  אגב יש שיח בינינו, יושבים פה ומהנהנים כולם במרץ

דוד ביטן: אמבולנסים וכיבוי אש מה איתם?     

חוה ראובני: הם בפנים, הם בהגבלה

דוד ביטן: בסדר

דוד ביטן:  גבי, אני יודע מה אתה רוצה להגיד לי, אז בוא נחסוך את זה

דוד ביטן:  מדובר פה במצב חירום

דוד ביטן:  אני גם בעמדה שצריך לתת יותר שעות כדי לפתור את הבעיה של הנהגים, אבל אנחנו לא ניכנס לזה כרגע

דוד ביטן:  כרגע, הבקשה לתקופה מוגבלת בגלל המלחמה

דוד ביטן:  למרות דעותינו שצריך לעשות את זה יותר, משרד התחבורה בזמנו ביקשתי את זה ממנו, והוא אמר בגלל בעיות של תאונות דרכים הוא לא בעד זה

דוד ביטן:       אני מציע, אני יודע מה אתה רוצה להגיד, גיל אני לא יודע מה אתה רוצה להגיד האמת אבל לגבי גבי אני יודע, אבל חבל על הוויכוח הזה

גבי בן הרוש: ברשותך מילה לפחות, קמתי ב-04:00 כדי להגיע לכאן מחיפה

דוד ביטן: היית אומר לי, הייתי אומר לך אל תגיע

גבי בן הרוש: קצת התפלאתי על הפנייה של שרת התחבורה כי אנחנו במצב חירום, בלי קשר למצב החירום

דוד ביטן: אבל זה מצב חירום על חירום

גבי בן הרוש: דבר אחד אני רוצה להגיד, כי יש פה טעות מבחינת הציבור איך נתפסות השעות האלה? כשבאנו עם משרד התחבורה בעבודת מטה של כל השנים, להעלות 14 שעות לא התכוונו לנהיגה

גבי בן הרוש:  אני חס וחלילה לא אתן יד

דוד ביטן: ההפסקות הן חלק מהשעות

גבי בן הרוש: ההפסקות

גבי בן הרוש:  ההרחבה רק במקרה שהנהג באמת תקוע או בנמל או במצדה או לא יודע איפה

דוד ביטן: אני בעד זה, אתה יודע שאני בעד זה

גבי בן הרוש: כן אבל הציבור חושב רגע יש תאונות, ואתם רוצים להוסיף שעות נהיגה? לא אנחנו לא

דוד ביטן: את יודעת מה העמדה שלנו בעניין הזה?     

חוה ראובני: אני מבקשת, כיוון שלא דנו בהפסקות במהלך היום ולא בהגדרת נהיגה שכוללת המתנות

דוד ביטן: לא, אבל אתם צריכים לשקול את העניין לאור המחסור הגדול מאוד בנהגים היום, גם באירופה, לא רק בישראל

דוד ביטן:  תשקלו את העניין, את הבקשה שלנו

דוד ביטן:  אתם דוחים אותה, לפי דעתי, בלי להיכנס לתוך העניין

דוד ביטן:  זה לא יפריע כרגע לעניין הזה כי זה דבר שאנחנו תומכים בו

חוה ראובני: יש היסטוריה מאוד ארוכה לתקנה 168 והרבה ניסיונות לתקן אותה

דוד ביטן: נו אז מה הבעיה?     

חוה ראובני: הפעם האחרונה, לדעתי, שהיינו על הסעיף בשולחן הזה, השולחן מטאפורי כי זה עוד היה באגף הקודם, זה למעלה מעשר שנים, אולי יותר

דוד ביטן: בסדר

דוד ביטן:  מעניין שכשמדובר בתקנה הזאת אתם מדברים על תאונות דרכים אבל לטפל בכל הפגמים בכבישים שהם כבישים אדומים, את זה אתם לא דואגים שלא יהיו? שלא יהיו אדומים על מנת שלא יהיו תאונות דרכים

דוד ביטן:  אז אי אפשר לנמק פה ולא לעשות מה שצריך איפה שצריך

חוה ראובני: לפני שנה וחצי, קצת יותר - - -     

דוד ביטן: רק שתדעי שאחרי המלחמה, היום אני לא יכול לדון בדברים שלא קשורים למלחמה, אנחנו ניכנס לזה עוד פעם

איתי עצמון: אני רוצה רק להוסיף מילה, אכן חלפו לדעתי בערך 15 שנים מאז הפעם האחרונה שהבאתם לוועדת הכלכלה הצעה לתיקון תקנה 168 שכבר בפסיקה, עוד לפני שנים, בית המשפט העליון קרא למחוקק המשנה לתקן את התקנה ולהעביר את הוראותיה

איתי עצמון:  אני מוכרח להגיד שיצא לי לקרוא כבר חוק או שניים ולא הצלחתי להבין את ההוראות של התקנה

איתי עצמון:  ישבתי וקראתי את התקנה

איתי עצמון:  תקנה 168 שאותה עכשיו מבוקש לתקן, אני לא מצליח להבין

דוד ביטן: מה, לא להבין את התיקון?     

איתי עצמון: 	אני לא מצליח להבין את לשון התקנה

דוד ביטן: הם יסבירו, תשאל אותם

חוה ראובני: גם אנחנו לא מבינים

איתי עצמון: אני בא מבחוץ, מנותק מהעולם, ניסיתי להבין את ה-168, לא הצלחתי

חוה ראובני: יש כאן מורכבות

חוה ראובני:  היו הרבה מאוד אילוצים לאורך השנים

דוד ביטן: כרגע צריכים בגלל המלחמה, חסר נהגים אז יש ויכוח? גם ככה חסרים נהגים

דוד ביטן:  עכשיו הנהגים בצבא, במילואים, בצו 8, אין מי שינהג

דוד ביטן:  אז טוב עשה משרד התחבורה ששינה את השעות

שלום דנינו: איתי, מה הקושי בלהבין? מה אתה לא מבין בתקנה? איפה הקושי?     

איתי עצמון: התקנה מנוסחת באופן מאוד מורכב וקצת מעגלי, לא כל כך ברור מה הפסקה, מה זו הפסקה

דוד ביטן: זו תקנה מימי מהמנדט נראה לי

איתי עצמון: נכון

שלום דנינו: ומה הבעיה שמשרד התחבורה יתקנו את זה באופן מסודר?     

דוד ביטן: זה לא בסדרי העדיפויות שלהם

דוד ביטן:  הנה היועצת המשפטית שלהם פה

איתי עצמון: נדרשת עבודה מקצועית

שלום דנינו: אם גם לכם זה לא ברור, אז מה הקושי לתקן את זה שאתם תחיו עם זה בסדר?     

חוה ראובני: כי נעשו אינספור ניסיונות, אני בעצמי הייתי חלק מכמה וכמה צוותים ומכמה וכמה ניסיונות ניסוח, זה מורכב, זה מסובך להגדיר את זה

דוד ביטן: נכון, זה מה שאומר בן הרוש

חוה ראובני: גם עכשיו יש ענפים שונים שהצרכים שלהם שונים, היכולות שלהם שונות, פחות שעות, יש בעיה במחסור במקומות מנוחה, יש בעיה במחסור בנהגים

דוד ביטן: הנה, האמת שבן הרוש - - -     

חוה ראובני: אני כותבת לי כאן כותרות כי אני גורם משפטי, זה לא מקצועי

חוה ראובני:  יחד עם זאת, ליוויתי דיונים רבים מאוד במשך 15 שנים

דוד ביטן: בסדר, אבל זה דבר שצריך לסדר אותו

דוד ביטן:  הנה, השופטת נאור שעובדת בבג"ץ 5490/06 אני מאמין שאת מכירה את הסוגייה

דוד ביטן:  אומרים שהמחלוקת היא בשאלה האם הפסקת ההתרעננות צריכה להיערך בתום הנסיעה של ארבע שעות או תוך כדי ארבע שעות?      

חוה ראובני: זו דוגמא אחת לרשימה

דוד ביטן: זאת אחת הדוגמאות

דוד ביטן:  וזה אומר בדיוק על המחלוקת שבן הרוש אמר שהוא מדבר על זה שההתרעננות לא צריכה להיות במסגרת הזו, כי אם הוא נח אז הוא נח

דוד ביטן:  אבל בסדר

דוד גלס: עד ה-16 בינואר, אנחנו יודעים שזה לא יסתיים מחר בבוקר

דוד ביטן: תכף נדבר על הזמן כשנקרא

דוד ביטן:  היועץ המשפטי, מה שאני כן רוצה, אנחנו לא יודעים אם המלחמה תסתיים בתאריך שהם נתנו

דוד ביטן:  אז עוד פעם נביא תקנות לאישור?      

איתי עצמון: בדיוק

דוד ביטן: תנו אפשרות שמשרד התחבורה והמשפטים ביחד, אפילו אני לא צריך בוועדה שלנו

איתי עצמון: אחרי שדיברנו עם פיקוח?     

דוד ביטן: לא, זה הפיקוח

דוד ביטן:  שאם יהיה צורך להאריך בגלל המלחמה, אז יהיה נוהל שמאריכים את זה, זה הכול

איתי עצמון: אין מנגנון כזה

איתי עצמון:  הדבר היחיד שניתן לעשות, אני לא בטוח שיש לכך הצדקה, אך מה שניתן לעשות זה לקבוע שהוראות החירום האלה יחולו כל עוד מתקיים מצב מיוחד בעורף

דוד ביטן: בסדר

דוד ביטן:  יש הכרזה של מצב חירום היום?     

חוה ראובני: יש הכרזה

חוה ראובני:  הנוסח של התקנות אומר

דוד ביטן: לא, מבחינת המלחמה הוכרז?     

חוה ראובני: יש

דוד ביטן: אז כל עוד יש את זה, תעשו את זה

דוד ביטן:  לא צריך להביא את זה עוד פעם

דוד ביטן:  בסדר, אני מקבל את זה

דוד ביטן:  ניתן את האפשרות הזאת שתהיה הארכה

דוד ביטן:  למה צריך עוד פעם לבוא ולהביא לנו ועוד פעם דיון? לא צריך את זה

איתי עצמון: אני רוצה להציג רגע את הצד השני

איתי עצמון:  מדובר כאן בכל זאת בהגדלה די משמעותית של שעות הנהיגה הרצופות שנהג רשאי לנהוג

איתי עצמון:  יש לכך כמובן השלכה על הבטיחות

איתי עצמון:  כלומר, אותה הקלה היא גם החמרה מבחינת הנהגים

דוד ביטן: אבל יש פחות נסיעות, אנשים במילואים, בצווי 8

דוד ביטן:  אז יש פחות רכבים בכביש בתקופה הזאת

דוד ביטן:  צריך להבין את זה בתקופה הזו

איתי עצמון: יש השלכות לזה

איתי עצמון:  את התוקף של התקנה - - -     

דוד ביטן: טוב, כשנקרא כבר תנסחו את הניסוח הזה

דוד ביטן:  אתם רוצים הפסקה של חמש דקות שתעשו את הניסוח הזה? אני לא רוצה שאתם תביאו את זה לדיון

חוה ראובני: אם אדוני יחליט, אנחנו נדאג - - -     

דוד ביטן: הנה, אני רוצה את זה

דוד ביטן:  שתהיה אופציה לבצע הארכה בלי כל הדיונים האלה כל עוד אנחנו במלחמה

דוד ביטן:  כן, משטרה

לימור שזו: בוקר טוב, לימור שזו רמ"ד תעבורה במשטרת ישראל

לימור שזו:  אני מבינה שאדוני יושב-הראש כבר חלט את הנושא אבל חשוב שאנחנו נביע גם את עמדתנו כמשטרת ישראל

דוד ביטן: בבקשה

לימור שזו: תאונות הדרכים ברכבים כבדים ובאוטובוסים, הן תאונות דרכים בעלי משמעות קטלנית

דוד ביטן: נכון, קטלניות

דוד ביטן:  אבל יש פחות רכבים בכביש היום את יודעת את זה

לימור שזו: נכון, אתה צודק

לימור שזו:  אב אם רכב חלילה, של אוטובוס זעיר עם כ-20 ילדים או עם כ-20 נוסעים יהיו באוטובוס והתאונה תהיה קשה אז המשמעות תהיה מאוד מאוד כבדה, ואירוע אחד הוא אירוע יותר מידי לכל הדעות

דוד ביטן: ומה את רוצה מאיתנו? רק להגיד לנו נו נו נו?     

לימור שזו: לא אומרת נו נו נו

דוד ביטן: אז מה הבקשה?     

לימור שזו: הבקשה שלנו היא קודם כול להביע את העמדה שלנו היינו שמחים לקבל מסד של נתונים שביקשנו לאורך כל הדרך

לימור שזו:  זאת אומרת שיצביעו לנו על צורך מאוד משמעותי כדי שנבחן את הבקשה

לימור שזו:  כי להגיד שיש מצב חירום כולנו מכירים

דוד ביטן: את מדברת על עכשיו או על התוספת?     

לימור שזו: אנחנו מדברים כרגע, על האירוע כרגע

דוד ביטן: אבל חסרים נהגים בגלל המלחמה

דוד ביטן:  יש על זה ויכוח? אין ויכוח על זה לדעתי

לימור שזו: נכון, אבל ביקשנו איזשהו מסד נתונים כדי שיסבירו לנו בדיוק את המצוקות

לימור שזו:  עד היום לא קיבלנו

לימור שזו:  זה היה עוזר לנו בהחלט להתחבר לזה

דוד ביטן: יענו לך משרד התחבורה

לימור שזו: ודבר נוסף לגבי שב"ס, אין לנו כל התנגדות

לימור שזו:  אנחנו מבינים את הצורך בהסעת אסירים

לימור שזו:  אז באירוע הזה אין לנו באמת התנגדות

חוה ראובני: בשב"ס זה כבר לא מסוכן?     

לימור שזו: לא אמרנו שזה לא מסוכן, אנחנו מבינים את הצורך

שלום דנינו: מה הבקשה של התקנה, אם את יכולה להגיד? מה הרעיון? מה אתם רוצים?     

חוה ראובני: אנחנו רוצים להמשיך את המצב ששורר מאז 22 באוקטובר

חוה ראובני:  נהיגה גם מוגדרת באופן רחב ככוללת גם המתנות וכו', שנהג יוכל לנהוג עד 14 שעות ביום במקום 12 הרגיל, עד 84 שעות בשבוע במקום ה-68 הרגיל, ושהמנוחות שלו יכולות להיות, לא חייבות כמובן, לאו דווקא מחוץ לעבודה, ושהמצב הזה שהוא קיים מאז ה-22 באוקטובר יוכל להימשך עד התאריך

דוד ביטן: הבנו

דוד ביטן:  אז את מעבירה אלינו את הנושא של תאונות הדרכים פה

דוד ביטן:  בסדר

דוד ביטן:  מה התשובה?     

דלית רגב: דלית רגב, מנהלת אגף פיקוח ובקרת רכב

דלית רגב:  אגב, במצב המלחמה גויסו כ-40% מנהגי הרכב הכבד

דלית רגב:  אין לנו את הנתונים המדויקים וגם הסברתי את זה משום שהצבא לא מפרסם את מסד הנתונים מנסיבות מובנות

דלית רגב:  גם כך, כמו שאמרת אדוני היו"ר, המשק היה בחוסר של 7,000 נהגים, 3,500 בתחום התחבורה הציבורית

דוד ביטן: כן

דוד ביטן:  אני לא מודאג, את יודעת למה אני לא מודאג ממה שאת אומרת? כיוון שיש פחות רכבים בכביש, צווי 8, אנשים בעזה, אנשים התגייסו למילואים

דוד ביטן:  אבל יש יותר רכבים צבאיים, זה נכון

לימור שזו: אני רק רוצה להתייחס, סליחה דלית

לימור שזו:  כולנו חייבים להבין ולקחת בחשבון שבסוף, תקנות התעבורה במדינת ישראל בחלקן נגזרות מההחלטות האירופאיות

דוד ביטן: בסדר

דוד ביטן:  אני אבקש ממשרד התחבורה והמשפטים, אנחנו נעשה את זה כל עוד מצב החירום

דוד ביטן:  אני מבקש שאם יהיו נתונים שיש הגברה של תאונות הדרכים ממשאיות ואוטובוסים כתוצאה מהדבר הזה, תשקלו במקרה הזה, להביא לנו שינוי של התקנות שהאורכה הזאת מתבטלת

דוד ביטן:  בסדר? תבדקו את זה, בסדר? זה מקובל עליכם?     

איילת פלדמן: איילת פלדמן משרד המשפטים

איילת פלדמן:  רק בהקשר הזה של אורך התקופה, כן חשוב לציין שלנו כמשרד המשפטים יש עמדה רוחבית שלא נכון לקבוע הוראת שעה לתקופה בלתי מוגדרת כמו שגם אמר היועץ המשפטי לוועדה, ולכן העמדה שלנו היא שצריך לקבוע תקופה

איילת פלדמן:  אפשר לכתוב כמובן כפי שכבר נכתב, לתקופה של עד תום ההכרזה על מצב החירום לפי המוקדם

דוד ביטן: בסדר, לא ניסחתי את זה, רק אמרתי שתנסחו את זה

דוד ביטן:  אפשר לכתוב תאריך ולכתוב שאם מצב החירום מתבטל אז זה יורד

דוד ביטן:  עד ה-15 בינואר אני מקווה שהמלחמה תסתיים עד אז, בניצחון כמובן

דוד ביטן:  אבל אם לא אז מה, נביא עוד פעם לפה להאריך?     

שלום דנינו: כן

דוד ביטן: לא רוצה

דוד ביטן:  אני רוצה שזה יהיה אוטומטי רק לתקופת מצב החירום

שלום דנינו: אז תעשה את זה חופף להכרזת מצב חירום במשק

דוד ביטן: אמרתי את זה ועכשיו משרד המשפטים קפץ

שלום דנינו: למה זה לא מתאים לך?     

דוד ביטן: אנחנו נקרא, נעשה חמש דקות הפסקה, תנסחו את זה עם היועץ המשפטי שלנו, מה שמקובל, מקובל עליי

דוד ביטן:  אבל המגמה היא שלא תצטרכו להביא לנו עוד פעם בעוד חודש

שלום דנינו: אני יכול להוסיף שאלה?     

דוד ביטן: לפי המוקדם, כתוב באמת בנוסח הוקדם

איתי עצמון: זה הדבר הנכון לעשות לכתוב, בכל זאת לקבוע

דוד ביטן: אני לא נכנס לזה, רק אומר שלא תביאו לנו את זה בעוד חודש, אין טעם לזה

חוה ראובני: אז לקבוע תקופה ארוכה יותר או להוריד את הגבלת התקופה?     

איתי עצמון: לא, לקבוע תקופה ארוכה יותר

דוד ביטן: אין בעיה אני מקבל

דוד ביטן:  לקבוע תקופה ארוכה לפני התקופה, אבל לכתוב אם מצב החירום מתבטל או משתנה

חוה ראובני: זה כבר כתוב, זה אוטומטית אם יפקע מצב מיוחד בעורף זה אוטומטית פוקע

שלום דנינו: דוד, אפשר עוד הערה קטנה?     

דוד ביטן: כן

שלום דנינו: יש לכם נתונים על תאונות דרכים כתוצאה משעות המנוחה בלי התוספת היום?     

דלית רגב: כרגע התקופה היא מאוד קצרה

דלית רגב:  כמו שאנחנו מנתחים את נתוני תאונות הדרכים וניתחנו אותם והעברנו לכל הנוגעים בדבר יש ירידה בתאונות הדרכים, אבל התקופה היא תקופה קצרה וכמו שהיו"ר אמר יש משתנה מתערב של ירידה בנשואה

שלום דנינו: אני לא מדבר על התקופה האחרונה

שלום דנינו:  אני מדבר על 2022

דלית רגב: יש לי נתונים

שלום דנינו: כשהסיבה היא באמת שעות מנוחה שנהגים עייפים ועשו מזה תאונה

לימור שזו: עייפות גורמת להיסח דעת, ונורא קשה למקד שסיבת התאונה היא עייפות

לימור שזו:  עייפות גורמת להיסח דעת

דוד ביטן: בסדר, הלכנו לקראת מה שביקשת

דוד ביטן:  תהיה הצהרה של משרד התחבורה והמשפטים כאן שאומרת שאם יהיו נתונים שמראים על עלייה בתאונות כתוצאה מהשינוי הזה, הם יביאו לנו אז תיקון של התקנה, הפוך

שלום דנינו: אבל החקירות שלכם לוקחות חודשים

שלום דנינו:  זה לא יהיה רלוונטי

סימון מושיאשוילי: שלום קח בחשבון שאת הנתון הזה, הבדיקה הזאת גם כן תיקח זמן

שלום דנינו: זה לא יהיה רלוונטי

דוד ביטן: אני מאמין שיש אונליין תוצאות של תאונות דרכים, יש מידע

שלום דנינו: אבל עד שיוצא התיק במשטרה תיק תאונה אתם קוראים לזה? ייקח חודשים

לימור שזו: אני מסכימה איתך שזה ייקח זמן, אבל זה לא חודשים

דוד ביטן: אם ייקחו את זה כאובייקט, הם יכולים צ'יק צ'ק לדעת

גבי בן הרוש: חברים, אין תחקיר של תאונות דרכים במשטרת ישראל במשך 20 שנים בנושא עייפות, לא קיים

גבי בן הרוש:  כל התאונות האחרונות של 20 השנים האחרונות, ולצערי הייתי שותף בוועדות האלה

גבי בן הרוש:  מה התגלה שם? לא הרכב ולא הנהג

גבי בן הרוש:  הבעיה היא ההכשרה

דוד ביטן: לא, עזוב

דוד ביטן:  מה שהיא אמרה בגלל האוטובוס והמשאיות, בגלל הגודל שלהן, התאונות שם הן קטלניות, אין על זה ויכוח

גבי בן הרוש: אבל כל הממצאים מראים

דוד ביטן: בסדר, אז אתה אומר שאין עייפות? אם אין עייפות למה מבקשים שינוחו באמצע?     

גבי בן הרוש: איפה ננוח? אין לנו איפה

גבי בן הרוש:  בירח?     

דוד ביטן: נחים במשאית, אתה יודע את זה

גבי בן הרוש: ואימצנו פה את התקינה האירופאית, אימצנו את הטכוגרף פה בוועדה

דוד ביטן: בסדר, אבל זה לא הדיון עכשיו

דוד ביטן:  אחרי המלחמה נדבר על זה, כרגע זה לא הדיון

דוד ביטן:  אנחנו מציעים דבר כזה להוסיף, תגידו לי אם זה בסדר מבחינתכם? להאריך את זה עד ה-15 באפריל, או עד תום המצב המיוחד בעורף לפי המוקדם מביניהם

דוד ביטן:  נראה לכם?     

איילת פלדמן: 15 באפריל נשמע ארוך

דוד ביטן: ארוך? אז מה נדרש? תגידו

דוד ביטן:  חמש דקות הפסקה

דוד ביטן:  תחשבו על זה, אתם רוצים מועד אחר? אין לי בעיה

דלית רגב: בבקשה אם יורשה לי לומר, זה משהו מאוד עקרוני מבחינתנו שלא ישתמע בשום אופן שמשרד התחבורה לא חרד לתאונות הדרכים

דוד ביטן: ברור

דלית רגב: זה חייב להיאמר

דוד ביטן: לכן אמרתי שאתם תצהירו שאם יהיה מידע שזה באמת יצר בעיה, אז תביאו לנו לקצר את התקופה

שלום דנינו: יותר מזה, תאונה ראשונה שזה קורה בגלל זה, תבואו

דוד ביטן: תבחנו את זה אתם, משטרה יחד עם משרד התחבורה

דלית רגב: אני לא חושבת שיש שדה כזה שלהם

דוד ביטן: מה הבעיה? זה עניין של יום אחד לתקן, יום אחד להביא לנו

דוד ביטן:  מה הסיפור?     

עביר מטאנס: אני רק ארצה לחדד, עביר מטאנס מייעוץ וחקיקה המחלקה הפלילית

עביר מטאנס:  בעניין הארכה לתקופה, אני חושבת שנכון להתייחס שאם מדובר בשינויים במספר השעות, כן יש צורך לבוא ולבחון את זה בכנסת

עביר מטאנס:  אם מדובר כל פעם על 14 שעות אני יכול להבין, אבל אם רוצים לשנות את זה ל-13 או 15 או 16 - - -      

שלום דנינו: לא, רק התוקף

איתי עצמון: ברור שמתקנים

איתי עצמון:  לא עולה על דעתי שזה לא יגיע לאישור ועדת הכלכלה

דוד ביטן: לא, אנחנו מדברים רק על המועד

דוד ביטן:  אותה תקנה, רק על המועד

דוד ביטן:  זה לא שינוי שעות

דוד ביטן:  לא הבנת אותי

דוד ביטן:  שינויים אחרים אני לא מדבר עליהם, רק לגבי זה שלא יביאו לנו עוד חודש את זה ויגידו עכשיו האריכו את זה בשבועיים, בואו נאריך בעוד שבועיים ואז אני יודע מה יקרה, אתם לא תביאו כי אז זה יהיה בעייתי בשביל שבועיים תגידו לא צריך

דוד ביטן:  אני אומר לא, צריך במלחמה את התוספת הזאת, ולכן לא נכנס עכשיו למועדים, זה הכול, רק על המועד

אליהו דלל: דרך אגב אדוני היו"ר, את הבדיקה של תאונות המשאיות והאוטובוסים צריך לבדוק תקופה מול תקופה

דוד ביטן: ברור אבל לא עכשיו

אליהו דלל: בסדר, פשוט שהנתונים שנקבל - - -      

דוד ביטן: אתה לא היית בהתחלה, הטענה שלנו בגלל מחסור בנהגים היום זה גם משפיע כלכלית על המשק

דוד ביטן:  צריך לעשות את זה בלי קשר

דוד ביטן:  משרד התחבורה עושה בעיה עם העניין הזה

דוד ביטן:  נראה לי שגם המשטרה לא רוצה את זה

אליהו דלל: ברור

אליהו דלל:  צריך להבין שגם בחורף יש יותר תאונות

דוד ביטן: אחר כך אתם מתלוננים שיוקר המחייה עולה

דוד ביטן:  יש דברים שצריך לטפל בהם, אתם יודעים

דוד ביטן:  הגעתם לנוסח?     

חוה ראובני: הבעיה היא לא הנוסח, העניין הוא התאריך

שלום דנינו: בוא נקבע עכשיו

דוד ביטן: אני רוצה שזה יהיה על דעתם

שלום דנינו: זה על דעתם

דוד ביטן: נו, אמרו 15 באפריל זה רחוק מדי

שלום דנינו: מה את אומרת משרד התחבורה? מה ההצעה שלך?     

חוה ראובני: הבעיה היא יותר עקרונית של תפיסות

דוד ביטן: הבנו, הלכנו איתכם

דוד ביטן:  אנחנו נקבע תאריך

דוד ביטן:  אבל עצם התאריך זה לא העיקרון

דוד ביטן:  העיקרון שלא טוב ליותר מידי, זה מה שאת אומרת

דוד ביטן:  בסדר

חוה ראובני: כשהתחלנו להריץ את התקנות האלה זה היה בסך הכל לפני שבוע

שלום דנינו: מה רע ב-15 בפברואר?     

חוה ראובני: סוף פברואר

דוד ביטן: סוף פברואר

דוד ביטן:  זה בסדר?     

שלום דנינו: יש לנו מועד פנוי

דוד ביטן: משרד המשפטים, זה בסדר סוף פברואר?     

שלום דנינו: סגרנו

דוד ביטן: מה רצית להגיד?     

גבי בן הרוש: מילה לגבי התאריך, נראה לי שמשרד המשפטים לא באירוע

גבי בן הרוש:  גויסו לנו קרוב ל-7,000 משאיות

גבי בן הרוש:  גם אם ייגמר מצב החירום, עד שנקבל את המשאיות הן כבר לא יוחזרו לשוק העבודה

גבי בן הרוש:  וגויסו לנו 40% מהנהגים בצווי 8, חוץ מהוויזות

גבי בן הרוש:  אתם לא באירוע

דוד ביטן: למה שלא יחזרו?     

גבי בן הרוש: כאילו שמחר נגמר מצב החירום - - -     

דוד ביטן: לא, למה אתה אומר את זה? אם אין מלחמה יחזרו המשאיות מהר

דוד ביטן:  נראה לך שמישהו שהמשאית שלו בצו 8 לא ירוץ לקבל את המשאית? עזוב, זה לא סתם

איילת פלדמן: גם חשוב לי להבהיר לאדון כאן שהכוונה של סוף פברואר, זה לא אומר שהוראת השעה פוקעת והיא לא תחודש יותר

איילת פלדמן:  בסוף פברואר כדי להאריך אותה נצטרך לעשות - - -     

דוד ביטן: אם תהיה תוספת, הם יביאו לנו, אין בעיה

דוד ביטן:  זה יום אחר להביא את זה, זה לא סיפור, זה תקנות זה לא חוק

חוה ראובני: הבעיה עם התוספת, אדוני

חוה ראובני:  אני אתאר לך מה שהיה בסוף השבוע הראשון של המלחמה, כשעלתה אפשרות שמפנים עוד מאות אלפי אנשים מהצפון מעבר למה שפונו והייתה פנייה אלינו להכין תקנות שכמעט מבטלות את תקנה 168 למשך 48 שעות כדי שנהגים יוכלו לעבוד בערך כפול מזה

דוד ביטן: אנחנו פה, אם יהיה דבר כזה תביאו

חוה ראובני: אבל זה קרה ביום חמישי בערב, כאילו צריכים את זה עכשיו

חוה ראובני:  צריך את זה לפני שעתיים

חוה ראובני:  אפילו עד מחר לוועדה לא היה לנו זמן

דוד ביטן: מה הבעיה? הנה אני אומר לך, התחייבות שלי, אם יהיה דבר כזה נעשה ישיבה בתוך שעה

דוד ביטן:  אין בעיה, בסדר? מה שאת רוצה

דוד ביטן:  גם אם זה ביום שישי בבוקר נעשה את זה

דוד ביטן:  שבת לא

דוד ביטן:  בסדר? מה הבעיה

שלום דנינו: מוצאי שבת כן

דוד ביטן: עובדה שהבאתם לנו את זה יום, עשינו דיון, זה הכול

דוד ביטן:  כל מה שקשור למלחמה אנחנו לא מתעצלים, אין לכם מה לדאוג, אנחנו פה

קריאה: ועדיין לא הבנתי למה לא לרשום את זה לתקופת החירום

קריאה:  אם זה יהיה ב-15 במרץ נבוא לפה?     

דוד ביטן: כי לפי העמדה של משרד המשפטים צריך לקבוע תאריך, לא להשאיר את זה באוויר

דוד ביטן:  אני מקבל את זה, זה נכון

דוד ביטן:  אין לי סיבה לא לקבל את זה

דוד ביטן:       רבותיי יש החלטה כבר בעניין הזה של כל חברי הכנסת, חבל על הוויכוח

דוד ביטן:  מקבלים את ההערה הזאת ותיקנו אותה

דוד ביטן:  זו פשרה בין מה שאנחנו אמרנו לבין מה שמשרד המשפטים והתחבורה אומרים אז חבל על הוויכוח

דוד ביטן:  מה רצית להגיד?     

ישראל חסון: ישראל גנון יושב-ראש ארגון נהגי האוטובוסים, בשם הנהגים שתי דקות לא יותר

ישראל חסון:  מדברים פה על 60 שעות שבועיות, 70 שעות שבועיות, 14 שעות, עם private אני לא חושב שמישהו יכול לנסוע את השעות האלה, לא

ישראל חסון:  הנהגים נתנו כתף למאמץ המלחמתי ועדיין נותנים, ובאותו יום שבת אפילו יצאו לעבודה והסיעו חיילים והסיעו מפונים ועד היום הם נמצאים שם ואם צריך הם יעבדו גם 24 שעות

ישראל חסון:       אנחנו רק לא מבינים שני דברים דבר אחד, מה קשור מצב הלחימה לקו עירוני שנוסע בפתח תקווה או בראש העין? אנחנו לא מצליחים להבין, אנחנו רואים ניצול לרעה של התקנה

דוד ביטן: אם אתה לא מבין את זה, אני אסביר לך

דוד ביטן:  חסרים נהגים

דוד ביטן:  והרי זה משמרות, אם חסרים נהגים יכול להיות שהנהג במשמרת עכשיו בצו 8 ולכן משנים את השעות

ישראל חסון: אבל המשמרת היא 12 שעות היום

דוד ביטן: אז מה אתה רוצה? האוטובוסים לא בעניין? אני רוצה להבין

ישראל חסון: לא, להחריג את קווי השירות

ישראל חסון:  מה שקשור ללחימה, מה שקשור לנסיעה

דוד ביטן: הסברתי לך מה הבעיה, כי חסר נהגים

ישראל חסון: אי בעיה, היום אין בעיה, זה מנוצל לרעה, מגדילים את השעות

דוד ביטן: לא, בסדר, עזוב

ישראל חסון: אדוני עוד משהו אחד

ישראל חסון:  כשמרחיבים שעות נהיגה, אי אפשר להתעלם משעות מנוחה

ישראל חסון:  מה, כמה שעות נהג יכול לנהוג?     

דוד ביטן: לא מתעלמים

ישראל חסון: אין שום התייחסות להפסקה לנהג שעובד 14 שעות

דוד ביטן: א' זו לא חובה, זה תלוי בצרכים

ישראל חסון: זה תלוי בצרכים של החברה

שלום דנינו: זה חייב להיות גם בהסכמה שלכם, אם אתה נציג העובדים מול ההנהלה, הרי לא יכריחו אותך אם אתה אומר אני עייף אחרי 10 שעות

ישראל חסון: נכון, אבל במצב המציאות בשטח זה לא קורה

שלום דנינו: אנחנו רק מאפשרים בתקנות האלה, כאילו מבחינת החוק, את ההסדר הזה

דוד ביטן: זה לא חובה

ישראל חסון: ההסדר הזה הוא מאוד מסוכן, אני אומר לך בתור נהג

דוד ביטן: אתה לא חייב

דוד ביטן:  זה מה שאני רוצה להסביר לך

שלום דנינו: אני מבין אותך

ישראל חסון: אני לא חייב אבל יש נהגים שהם תחת מרות של החברה והם כן עושים את זה

דוד ביטן: רבותיי, זה מצב מלחמתי

דוד ביטן:  אולי אתה לא מבין את זה, אבל זה המצב

ישראל חסון: מה שקשור ללחימה תעשו 20 שעות, הכול בסדר

עמיחי לוי: אדוני יושב-הראש אפשר להשיב לנושא הזה? אני עמיחי לוי ממשרד התחבורה, מהרשות לתחבורה ציבורית

דוד ביטן: תשיב בבקשה

עמיחי לוי: אני רוצה להבהיר בצורה חד משמעית שאין כל כוונה להכיל את התקנה בענף התחבורה הציבורית בפעילות האזרחית שלו, אין שום סיבה שנהג בפתח תקווה ינהג מעל 12 שעות כמו שאמרת, זו לא הכוונה שלנו

דוד ביטן: חבר'ה, אולי זו לא הכוונה, אבל אם לדוגמה, הרי זה משמרות, אנשים לא עובדים כל היום, חצי-חצי נכון? חלק גדול מהנהגים יצאו לצו 8, הם נמצאים בעזה, מישהו צריך לנהוג אלא אם כן השירות לא יינתן, זה הכול

דוד ביטן:  למה להגיד דברים שזה לא יהיה? זה יכול לקרות אבל הנהג יכול להגיד שהוא לא רוצה

חוה ראובני: אני רוצה להבהיר שלמען הסר ספק שהדרישות של הפסקות בתוך שעות הנהיגה, בתוך המסגרת הכללית של 14 שעות, לא נגענו בהן, לא משתנות אחרי הארבע שעות ואחרי השש שעות

עמיחי לוי: אבל הוספת שעתיים נהיגה

חוה ראובני: בסדר, אבל עדיין התהליכים, הפסקה אחרי ארבע שעות, הפסקה אחרי שש, בעינן עומדות

ישראל חסון: אבל הנחיה כזאת אדוני יושב הראש תעשה קצת סדר, זה מאוד חשוב

דוד ביטן: 100%, משרד התחבורה ייתן את זה

ישראל חסון: אנחנו נוציא את ההנחיה הזאת לחברות בצורה מאוד ברורה

דוד ביטן: תוציא הנחיה שזה לא

גבי בן הרוש: מה אתה בוכה?     

ישראל חסון: אני לא בוכה, אני לא רוצה שיהיו תאונות, היו תאונות

ישראל חסון:  לפני שבוע הייתה תאונה הדרדר אוטובוס עם 25 פצועים, מה קרה לכם?     

דוד ביטן: אז מה אתה רוצה?     

שלום דנינו: מאיזו סיבה? זה היה לפני התקנה?     

דוד ביטן: בגלל זה הדרדר האוטובוס? נו, בחייך

גבי בן הרוש: אני אומר שכולם יידעו את זה

דוד ביטן: אני באמת מתפלא על האוטובוסים, באמת מתפלא

דוד ביטן:  אנחנו במצב מלחמתי, כל אחד צריך לתרום את שלו

ישראל חסון: אבל אדוני יושב-הראש, מצב מלחמה אם צריך גם 24 שעות, נסענו

דוד ביטן: זו לא חובה

ישראל חסון: נסענו, הנהגים שלנו פינו לוחמים, יצאו ביום ראשון חזרו ביום חמישי הביתה

דלית רגב: ישראל, תצא הנחיה של הרשות הארצית לתחבורה ציבורית למפעילים שזה לא ינוצל לרעה כפי שעמיחי אמר וכפי שאמר מנהל הרשות

ישראל חסון: בסדר תודה רבה

עמיחי לוי: זה ינוצל רק לצורך בטחוני

דוד ביטן: זו עבירה פלילית אם עושים את זה

קריאה: הנחיה כזאת תעשה סדר

דוד ביטן: אם תהיה הנחיה כזאת לא תנהגו אז מה יהיה?     

ישראל חסון: ננהג, אנחנו יצאנו גם בשבת

ישראל חסון:  גם בשבת ב-7 באוקטובר אנחנו נסענו מנתניה נהגים שלנו יצאו והובילו חיילים לדרום

דוד ביטן: בסדר גמור, למה לא? מה זה שייך לשבת? לא הבנתי

ישראל חסון: מה למה לא? אני רוצה לבוא להגיד, אתה אומר כאילו לא נסע, כן נסע

דוד ביטן: מה זה שייך לשבת?     

ישראל חסון: כל מה שצריך לתת כתף למלחמה אנחנו נצא ונהיה שם

דוד ביטן: לא כתבנו שהתקנה לא תחול בשבת

דוד ביטן:  אם צריך, צריך

ישראל חסון: מה שלא קשור, לא קשור

גבי בן הרוש: הערה למשרד התחבורה

גבי בן הרוש:  הלוא אתם קונסים את חברות ההסעה כשהם מאחרים בקו בגלל מחסור בנהגים ויש אוטובוסים תקולים, הנה אני אומר את זה לוועדה, שאומרים לנהג צא תתקע בתחנה הראשונה בשביל שלא נקבל את הקנס ממכם

דוד ביטן: אבל זה נכון, אם יש מחסור בנהגים אל תתנו קנסות סתם

דוד ביטן:  אבל זה לא קשור לתקנה הזאת

דוד ביטן:  בן הרוש, אתה רוצה להגיד עוד איזה משהו שקשור לנהגים וזה לא קשור לתקנה? אתה רוצה לנאום? אז תנאם, עזוב את זה עכשיו

דוד ביטן:  אבל זה נכון שבמצב הזה תקלו על הנושא הזה של העבירות האלה לפי ההסכמים

גבי בן הרוש: כל מי שמאחר, אוטובוס שמאחר מקבל קנס

דוד ביטן: אם הוא מאחר מהסיבה שאין נהגים, בסדר

דוד ביטן:  אם הוא מאחר בגלל שהוא לא התעורר בבוקר, לא

גבי בן הרוש: אין קשר לחירום

גבי בן הרוש:  אתה אמרת דברי אמת

גבי בן הרוש:  שהנהגים מגויסים, והאחרים שחסרים בלאו הכי, אז באופן טבעי צריך לעשות התאמות

דוד ביטן: בסדר גמור

דוד ביטן:  אנחנו נגיד את זה בסוף ומשרד התחבורה יאשר את זה

דוד ביטן:  מה רצית להגיד היועץ המשפטי?     

איתי עצמון: 	רציתי להסביר לפני שאנחנו ניגשים להקראה, מכיוון שיש כאן הליך קצת חריג, נקרא לזה כך

איתי עצמון:  הוראת השעה שהוועדה מתבקשת להאריך הותקנה במקור ללא אישור הוועדה כמו שאמרתי, לפי הפרשנות של משרד המשפטים

דוד ביטן: כן, הם עשו לנו תרגיל

דוד ביטן:  מה, פחדתם מהוועדה? לא הבנתי את הסיפור הזה

דוד ביטן:  בינתיים אתם רואים שאני נלחם בשבילכם

חוה ראובני: א' זה היה דחוף

שלום דנינו: מה זה היה דחוף? באמת, את יודעת, נרגעתי בבוקר ועכשיו עוד פעם את מעוררת זעם

שלום דנינו:  מה זה הדבר הזה? איזה נימוק זה יכול להיות בכלל?      

חוה ראובני: אבל זה הנימוק שלי

אליהו דלל: זה כמו להגיד שהייתי צריך להגיע לפה דחוף ונסעתי בכל הרמזורים באדום

אליהו דלל:  בדיוק אותו דבר

חוה ראובני: דבר שני, לפי הפרשנות של משרד המשפטים, לפי סעיף 2 ב', לא רק בהקשר הזה, אנחנו כל הזמן - - -      

דוד ביטן: אני מציע תגידו עשינו טעות, לא יחזור על עצמו

דוד ביטן:  זה הכל, זה נראה לי יותר טוב מאשר כל הדבר הזה

חוה ראובני: לא נחזור על זה, יחד עם זאת אנחנו עומדים בפרשנות שהקלה באיסור פלילי איננה חייבת אישור ועדה

חוה ראובני:  זאת עמדת הייעוץ המשפטי לממשלה

שלום דנינו: ולא יכול להיות מצב שהוועדה מתנגדת להקלה הזאת? מה, אין לנו שיקול דעת בהקלות? רק בהחמרות? איזו פרשנות מוזרה זאת

דוד ביטן: טוב, קודם כל אני רוצה להגיד לכם שהתקנה הזאת, זה לא קשור להקלה או לא הקלה, זה שינוי שעות עבודה, ולכן היא מהותית, היא לא קשורה רק לפלילי, זה א', ואני לא יודע מי נתן את הפרשנות שאת נותנת אותה

דוד ביטן:       ב', תקנות שבהן, כתוב בסעיף 2 ב' לחוק העונשין, תקנות שבהן נקבעו עבירות ועונשים למעט חוקי עזר של רשות מקומית, טעונות אישור ועדה של הכנסת

דוד ביטן:  נקודה

דוד ביטן:  זה אפילו לא קשור אלינו, אלא זה חוק של הכנסת במסגרת חוק העונשין, אז עזבו בחייכם

דוד ביטן:  כנראה שלא היה לכם זמן לעשות את העבודה מהר, אז חשבתם שאנחנו ייקח לנו זמן לאשר את זה, ואנחנו הוכחנו במלחמה שכל דבר שבא אלינו, אנחנו מטפלים בזה מהר

דוד ביטן:  עשיתם טעות שלא לקחתם אותנו בחשבון שאנחנו עושים את זה הרבה יותר מהר ממשרדי הממשלה

דוד ביטן:  מה אני יכול לעשות

חוה ראובני: הוועדה הזאת נותנת שירות מהיר ולא רק במלחמה ואנחנו מעריכים את זה

חוה ראובני:  יחד עם זאת, ולא רק במקרה הזה, זו פרשנות, זו מחלוקת שישנה מזה שנים רבות

שלום דנינו: תקשיבי, בכנסת הזאת, אני עוד חבר כנסת צעיר פה, אני נדהם

שלום דנינו:  איך אתם מייצרים פרוצדורות לעקוף את הריבון של העם הזה? פרשנות

שלום דנינו:  מה זאת אומרת פרשנות? מי הסמיך אתכם לפרש אחרת את הדברים? בלי להתייעץ, בלי לשאול את היועץ של הוועדה במינימום

דוד ביטן: טוב

דוד ביטן:  אחרי שסיימנו את ההבהרה, בואו נמשיך

איתי עצמון: אני לא השלמתי את ההבהרה

איתי עצמון:  ההבהרה הייתה דבר ראשון להסביר לחברי הכנסת מה הוועדה מתבקשת לאשר

איתי עצמון:  כמו שאמרתי הוראת השעה הותקנה ללא אישור ועדה ב-12 באוקטובר, הוארכה שלוש פעמים, והארכה עכשיו היא הארכה של הוראת השעה, כלומר התקנות שמונחות על שולחן הוועדה הן רק הארכה, רק שינוי של התאריך, ולכן אני ביקשתי ממשרד התחבורה וזה צורף אליכם חברי הכנסת

דוד ביטן: במקום לאשר את הכול עכשיו?     

איתי עצמון: לא, לציין מה השינויים ולעקוב אחר השינויים על גבי התקנה המקורית כדי שתדעו על מה אתם מצביעים

דוד ביטן: אין בעיה

דוד ביטן:  אחרי שהבהרנו את העניין בואו נתחיל

שלום דנינו: עושה לי חשק להצביע נגד

אליהו דלל: בוא נצביע נגד, מה קורה?     

דוד ביטן: לא, אי אפשר להצביע נגד

חוה ראובני: אם תצביע נגד, יורדים ל-12 שעות

דוד ביטן: אנחנו לא עושים דווקא פה

דוד ביטן:  הערנו להם הערה, נגמר הסיפור

אליהו דלל: נביא את זה בדיון בהמשך השבוע

דוד ביטן: אין, מחר זה מתבטל

איתי עצמון: פוקע מחר

חוה ראובני: תקנות התעבורה (הוראת שעה מס' 3) (תיקון מס' 3), התשפ"ד-2023         

דוד ביטן: השנה זה 29?     

איתי עצמון: כן

חוה ראובני: בשנה שיש בחירות לנשיאות ארצות הברית – בפברואר יש 29

איתי עצמון: אני רק אגיד שהתאריך הזה משתלב בתקנה הקיימת שקובעת שתוקפן של תקנות אלה עד תום תוקפה של הכרזה על מצב מיוחד בעורף, או עד שהתאריך יהיה 29 בפברואר 2024, לפי המוקדם מבניהם

חוה ראובני: אם נגמר מצב חירום מיוחד בעורף הוראת שעה זו פוקעת אוטומטית

דוד ביטן: הוספנו שאם יתברר שהשינוי הזה גרם ליתר תאונות דרכים אז פה אתם תביאו לנו את זה לקיצור

דוד ביטן:  אני מבקש התחייבות שלכם בעניין הזה

חוה ראובני: רשמתי לפניי, זו התחייבות שלנו

אליהו דלל: כשאתה אומר יתר, צריך להשוות למשהו מסוים

דוד ביטן: בסדר, הם יביאו לנו

דוד ביטן:  תראה, הם לא ילדים, הם אנשי מקצוע

חוה ראובני: גם לנו אכפת, אנחנו לא רוצים חלילה שיהיו תאונות דרכים

אליהו דלל: כשמביאים נתון הוא צריך להיות מאומת

דוד ביטן: אני רוצה שהם יבדקו והם יביאו לנו

דוד ביטן:  כולם מסכימים? משרדי הממשלה? על ההערה הזאת שאנחנו נפייס את המשטרה בעניין הזה, בסדר? אוקיי, זהו? סיימנו? ומה עם התיקונים שביקשת? אמרת שאתה רוצה שיבהירו עוד כל מיני דברים

איתי עצמון: אמרתי שאנחנו כרגע בהוראת שעה שנוגעת למצב המלחמה

איתי עצמון:  אמרתי שבאופן כללי אחרי 15 שנים שבהן הנושא הזה לא הובא בכלל לאישור ועדת הכלכלה, משרד התחבורה צריך לעשות עבודה מקצועית ולגבש תיקון מקיף לתקנה 168

דוד ביטן: בסדר דיברנו על זה

חוה ראובני: יש עבודה כזאת שבתהליכים

דוד ביטן: אתם צריכים שנביא לכם עוד עורך דין ללשכה המשפטית?     

חוה ראובני: הבעיה היא לא משפטית

דוד ביטן: לא משפטי? אז מה הבעיה?     

חוה ראובני: זו עבודה מקצועית, זה איזונים

גבי בן הרוש: אנחנו 20 שנים בתהליך, 20 שנים

גבי בן הרוש:  את רוצה עוד 20 שנים?     

דוד ביטן: מנהלת הוועדה מזכירה לי שאתם התחייבתם לפניי שעד אוקטובר אתם תביאו את תיקון התקנה הזאת

שלום דנינו: זו הייתה פרשנות, דוד, לא התחייבות

דוד ביטן: עכשיו אנחנו נמצאים כבר בנובמבר, ובגלל המלחמה הייתה פגרה אז אני לא נכנסתי לזה

דוד ביטן:  אז אני מציע, תיקחו עוד חצי שנה לעניין הזה, אבל תסיימו את העניין הזה

דוד ביטן:  נעשה מעקב בעוד חצי שנה ונראה אם יש בחירות וכבר לא נהיה פה, אני לא יודע

גבי בן הרוש: ביטן, הערה לגבי התאריך

גבי בן הרוש:  הנכד שלי סיים תואר לעורך דין

גבי בן הרוש:  הוא שואל אותי סבא, תגיד, אני שומע אותך מדבר על תקנה 168, אמרתי לו אל תדאג גם הנכדים שלך ידברו עליהם

דוד ביטן: אני יכול להלחיץ אותם קצת, אבל הם צריכים להביא את התקנה, לא אני

שלום דנינו: יש איזה גוף אזרחי, מכון, שמתעסק בטיחות בדרכים שיכול להכין תעודה כזאת, מקצועית?     

גבי בן הרוש: יש לנו חוות דעת, מומחה שלנו

דוד ביטן: בן הרוש, הנכד לא רוצה להיות נהג משאית? בינתיים נהג משאית מרוויח יותר מעורך דין מתחיל אתה יודע את זה? תשקול את זה

דוד ביטן:  טוב, משרד התחבורה, בסדר? הכול בסדר משרד המשפטים? משטרה? בסדר

דוד ביטן:       אוקיי, אז אני מקיים הצבעה

דוד ביטן:  מי בעד אישור התקנה עם כל מה שאמרנו?     

שלום דנינו: אני נמנע

שלום דנינו:  ממש הרגיזה אותי הפרשנות

דוד ביטן: אבל זה לא קשור

דוד ביטן: אושר 

דוד ביטן: 1 נמנע 4 בעד

דוד ביטן:       התקנות אושרו

חוה ראובני: תודה רבה אדוני

שלום דנינו: מביע מחאה בדרך הזאת, אין לי דרך אחרת

דוד ביטן: אין בעיה, הכול בסדר